La Corporació de Llíria oferix una recepció al Club Gimnàstica Rítmica de la localitat
05 de juliol de 2018

L'alcalde Manolo Civera i membres de la Corporació municipal han rebut al Club Gimnàstica Rítimica Llíria, encapçalat pel seu president José Castellano, pels èxits aconseguits en l'últim Campionat d'Espanya d'Equips i la Copa d'Espanya de Conjunts celebrades recentment a Saragossa.

Els equips dirigits per les entrenadores Mónica i Sonia Castellano i Lorena Gorris van obtindre diverses medalles en esta competició. El conjunt sènior format per Ariadna Arias, Sonia Vercher i  Denisse Portolés, va aconseguir la medalla de bronze en el Campionat d'Espanya, la qual cosa a més li va suposar l'ascens a la Primera Categoria. A més, la gimnasta Denisse Portolés es va proclamar subcampiona nacional en la final de cércol.

Pel que fa a la Copa d'Espanya, l'equip aleví va resultar vencedor en la seua categoria i subcampió per autonomies. Este conjunt estava integrat per Carolina García, Marina Badía, Natalia Hernández, Rocío Gallardo i Valeria Aleixandre.

A més, les júnior també van ser subcampiones d'Espanya per autonomies. Este equip estava representat per Ana Sanz, Iris Cuesta, Denisa Balaj, Marta Tomás, Natalia Giner i Nuray Hernández.

L'alcalde Manolo Civera va voler felicitar a tot el club i les jóvens gimnastes “per este nou èxit en una competició nacional, ja que s'està convertint en un costum rebre-les tots els anys per estos triomfs plens d'esforç i sacrifici, i dels que la ciutat de Llíria se sent molt orgullosa”.